ગુજરાત મજદૂર સભા સંલગ્ન ચાર વોર્ડના રોજિંદા કર્મચારીઓ ગત તા.રર ઓગસ્ટ ર૦૧૬થી એક સાથે કાયમી કરવાની માગણીને લઇને અચોક્કસ મુદ્દતની હડતાળ પર ઊતર્યા હતા. નોકર મંડળે ગત તા.ર ઓક્ટોબર ગાંધી જયંતીએ અચાનક હડતાળ પર ઊતરતાં શહેરભરના રોડ રસ્તાની સફાઇના પડધા છેક ગાંધીનગર સુધી પડ્યા હતા. પ્રધાન શંકર ચૌધરી અને આત્મારામ પરમારે નોકર મંડળના અગ્રણીઓને ગાંધીનગર બોલાવીને તેમની સાથે વાટાઘાટ કરી હતી.